armvectores/hy_wikipedia_2023 huggingface dataset:
Տարիկ Ալ-Հաշիմի

Տարիկ Ալ-Հաշիմի (արաբ․՝ طارق الهاشمي‎‎, 1942, Բաղդադ, Իրաքի թագավորություն), իրաքցի քաղաքական գործիչ։ Մինչև 2009 թվականի մայիս նա աշխատել է որպես Իրաքի իսլամական կուսակցության գլխավոր քարտուղար։ 2005 թվականի դեկտեմբերի ընտրություններից հետո ձևավորված կառավարությունում Ադիլ Աբդել Մահդիի հետ մեկտեղ կատարում Էր Իրաքի փոխնախագահի պարտականությունները, այնուհետև նույն պաշտոնը վարել է 2011-2012 թվականներին` արդեն նոր կառավարությունում։ 2011 թվականի դեկտեմբերին Հաշիմին փախել էր Իրաքյան Քուրդիստան, որպեսզի խուսափի կալանքից` «մահվան էսկադրոնի» կազմակերպման համար։ Այնուհետևբ տեղափոխվել է Սաուդյան Արաբիա։
2012 թվականի սեպտեմբերի 9-ին Իրաքի կենտրոնական քրեական դատարանը նրան հեռակա կարգով մահապատժի է դատապարտել։ Դրանից հետո հայտնի է դարձել, որ թուրքական իշխանությունները նրան թաքցնում էին։ Մինչև հոկտեմբերի 11-ը նա ստանում էր կառավարական աշխատավարձ։ Նոյեմբերի 1-ին նա կրկին մահապատժի Է դատապարտվում։ Ընդ որում, նա իր մեղքը չի ընդունում և դատավճիռը համարում է անօրինական։ Նա կարծում է, որ իր հետապնդումներն ունեն քաղաքական և կրոնական դրդապատճառներ։ Միևնույն ժամանակ, նա խոստովանում է, որ չի կարող երաշխավորել, որ իր պահակախմբի անդամներից որևէ մեկը չի մասնակցել ահաբեկչական գործողությունների :


== Ծանոթագրություններ ==


== Հղումներ ==
Տարիկ ալ Հաշիմիի կայքը
Կենսագրություն
Ալբանիա (այլ կիրառումներ)

Ալբանիա, կարող է վերաբերել՝

Ալբանիա - պետություն է Բալկանյան թերակղզու արևմտյան մասում՝ Ադրիատիկ և Հոնիական ծովերի ափին
Ալբանիա - մունիցիպալիտետ Իսպանիայում
Կիրեևկա (գյուղ, Լյուբարսկի շրջան)

Անվան այլ կիրառումների համար տե՛ս՝ ԿիրեևկաԿիրեևկա (ուկրաիներեն՝ Кириївка), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Կիրեևկա գյուղում բնակվում էր 614 մարդ։ Բնակավայրը զբաղեցնում է 18,1 կմ² տարածք։ Բնակչության խտությունը կազմում էր 33,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքրիկ իմաստուն հավը

«Փոքրիկ և իմաստուն հավը» (անգլ.՝ The Wise Little Hen), Walt Disney Productions ստուդիայի` 1934 թվականին ստեղծված կարճամետրաժ մուլտիպլիկացիոն ֆիլմ «Silly Symphonies» («Հիմար սիմֆոնիաներ») շարքից։ Մուլտֆիլմը նկարահանվել է «Փոքրիկ շեկլիկ հավը» մանկական հեքիաթի հիման վրա։ Ժապավենն ուշագրավ է նրանով, որ հենց այստեղ է առաջին անգամ հայտնվել Դոնալդ բադի կերպարը։ Թեդ Օսբորնը և Ալ Թալիաֆերոն մուլտֆիլմը վերածել են կոմիքսի, որը թարգմանվել է շատ լեզուներով։


== Սյուժե ==
Հավը իր ճուտիկների հետ փնտրում է օգնականի, որն իրենց կօգնի եգիպտացորեն ցանել։ Հավը հերթով օգնություն է խնդրում Փիթեր Փիգ խոզուկից և Դոնալդ բադից, բայց նրանք ձևացնում են, թե իբր փորացավ ունեն և խուսափում են աշխատանքից։ Ճուտիկները ստիպված են լինում իրենք օգնել հավին, և նրանք միասին ցանում են եգիպտացորենի արտը։
Բերքը հասնում է։ Օգնականների հետ իրավիճակը նորից կրկնվում է, բայց Փիթեր Փիգը և Դոնալդ բադն այսպես կոչված «Ծույլերի ակումբի» անդամ են և նորից խուսափում են աշխատանքից։ Հավն իր ճուտիկների հետ հավաքում է հասած եգիպտացորենը և դրանով պատրաստում տարբեր կերակուրներ։ Հավը կանչում է Փիթերին և Դոնալդին՝ օգնել կերակուրն ուտելու հարցում։ Նրանք անմիջապես մոռանում են իրենց «ցավող» փորի մասին և վազում են ուտելու։ Զամբյուղում, որը նրանց տարել էր հավը, դրված էր ձիթայուղ։ Ճուտիկները հավի հետ կուշտ ուտում են, իսկ Փիթերը և Դոնալդը, դաս ստանալով, միայն հրմշտում են իրար։


== Հնչունավորում ==
Ֆլորենս Ջիլ – Փոքրիկ իմաստուն հավ
Նեշ Քլարենս - Դոնալդ բադ
Պինթո Քոլվինգ - Թիթեր Փիգ


== Տեսանյութի թողարկում ==
Donald Duck Volume 1 (Betamax) 1986
Mickey Mouse & Donald Duck Volume 2 (VHS, LD) 1989
Donald Duck’s 50 Birthday (VHS, LD) 1991
The Chronological Donald Volume 1 (DVD) 2005
Walt Disney’s Timeless Tales Volume 3: Casey at the Bat/Little Hiwatha/Morris the Midget Moose (DVD) 2006
Walt Disney Animation Collection: Classic Short Films Volume 5: Wind in the Willows (DVD) 2009


== Ծանոթագրություններ ==


== Արտաքին հղումներ ==
The Wise Little Hen  – The Encyclopedia of Disney Animated Shorts
«Փոքրիկ իմաստուն հավը»(անգլ.) Big Cartoon DataBase կայքում
Ռիչարդ Մ. Միլս Կրտսեր

Ռիչարդ Մ. Միլս կրտսեր (անգլ.՝  Richard M. Mills, Jr., փետրվարի 23, 1959(1959-02-23), Լուիզիանա, ԱՄՆ), դիվանագիտական կադրային ծառայող, Լիբանանում ԱՄՆ փոխդեսպան 2012-2014 թթ, Հայաստանում ԱՄՆ դեսպան 2015 թ։


== Վաղ կյանքը և կրթություն ==
Ռիչարդ Մ. Միլս կրտսերը ծնվել է  Լուիզիանա նահանգում և մեծացել է Միչիգանում։ Սովորել է Ջորջթաունի համալսարանում, Թեքսասի համալսարանում, Պաշտպանության ազգային համալսարանում։ Ունի բակալավրի, իրավագիտության դոկտորի, Ազգային անվտանգության ռազմավարության մագիստրոսի գիտական կոչում։


== Կարիերա ==
1996-1998 թվականներին զբաղեցրել է ԱՄՆ-ի պետքարտուղարության գործադիր քարտուղարության ճյուղային վարչության տնօրենի պաշտոնը։ 1999-2001 թվականներին տնտեսագիտական հարցերով խորհրդատու է աշխատել Դուբլինի (Իռլանդիա) ԱՄՆ դեսպանությունում
: 2001-2003 թվականներին քաղաքական հարցերով պատասխանատու է եղել Միավորված ազգերի կազմակերպության ԱՄՆ առաքելությունում։ 2003 թվականին Իսլամաբադի (Պակիստան) ԱՄՆ դեսպանությունում նշանակվել է քաղաքական խորհրդատուի տեղակալ։ 2005-2006 թվականներին Ռիադի (Սաուդյան Արաբիա) ԱՄՆ դեսպանությունում աշխատել է էներգետիկ հարցերով կցորդ և միաժամանակ տնտեսագիտական հարցերով խորհրդատուի պաշտոնակատար։ Ռիչարդ Մ. Միլս կրտսերը Լոնդոնի (Միացյալ Թագավորություն) ԱՄՆ դեսպանությունում քաղաքական հարցերով խորհրդատու աշխատել է 2006-2009 թվականներին։ Դրանից հետո մեկ տարի ժողովրդավարության հարցերով ավագ խորհրդատու է աշխատել Բաղդադի (Իրաք) ԱՄՆ դեսպանությունում։ 2010-2012 թվականներին Վալետայի (Մալթա) ԱՄՆ դեսպանությունում աշխատել է փոխդեսպան և գործերի ժամանակավոր հավատարմատար։ 2012-2014 թվականներին եղել է Բեյրութի (Լիբանան) ԱՄՆ փոխդեսպանը։ 2015 թվականի փետրվարին Ռիչարդ Մ. Միլս կրտսերը նշանակվել է Հայաստանում Ամերիկայի Միացյալ Նահանգների արտակարգ և լիազոր դեսպան։ Երդմնակալության արարողությունը տեղի է ունեցել փետրվարի 6-ին Վաշինգտոնում։


== Ծանոթագրություններ ==


== Աղբյուրներ ==
Հայաստանում ԱՄՆ դեսպանատան պաշտոնական կայք


== Տես նաև ==
ՀՀ-ում ԱՄՆ դեսպանը խոսում է հայերեն
Շփում (մուլտֆիլմ)

Շփում (ռուս.՝ Контакт), ռեժիսոր Վլադիմիր Տարասովի ֆանտաստիկ մուլտֆիլմը։


== Պատմություն ==
Մուլտֆիլմը պատմում է այլմոլորակայինի հետ մարդու հանդիպման մասին։ Նա եկել էր Երկիր, փորձում էր ուսումնասիրել և ճանաչել այն տեսած իրերը նմանակելու միջոցով։ Բնության նկատմամբ մարդու բարի վերաբերմունքի օրինակով ներկայացվում է շրջապատող աշխարհի գեղեցկությունն ու ներդաշնակությունը, և այն, որ միշտ կարելի է ընդհանուր լեզու գտնել նրանց հետ, ովքեր մեզ նման չեն։ Բացահայտվում է տիեզերքի թեման, որը գոյություն ունի յուրաքանչյուրի հոգում։


== Սյուժե ==
Ամառային մի պայծառ օր նկարիչը գնում է բնություն նկարելու։ Նա զբոսնում է ծաղիկներով, ծղրիդներով, թիթեռներով և թռչուններով լի մարգագետնում և երգում։ Հասնելով լճի մոտ՝ սկսում է երազել։ Այդ պահին վայրէջք է կատարում այլմոլորակայինների օդանավը, որտեղից դուրս է գալիս այլմոլորակայինը՝ եռանկյունաձև աչքերով և անձև մարմնով, լուսարձակելով ծիածանի բոլոր գույներով։ Քանի որ նա չի տիրապետում մարդկային խոսքին, արձակում է ձայներ։ Այլմոլորակայինը աչքերով «նկարում է» այն ամենը, ինչը տեսնում է ճանապարհին, և փոխում է մարմինը՝ ձեռք բերeլով տեսած բոլոր առարկաների ձևը։ Նկատելով նրան՝ նկարիչը վախենում է և փախչում, բայց ընկերասեր այլմոլորակայինը հասնում է նրան, որպեսզի վերադարձնի կորցրած կոշիկները։ Ցանկանալով ապացուցել հիմար մտադրությունների բացակայությունը՝ այլմոլորակայինը փորձում է երգել այն նույն երգը, որը երգում էր նկարիչը։ Վերջինս ուղղում է սխալ նոտաները։ Ուրիշ գիտակցության հետ շփումն ու ընդհանուր լեզուն գտնվում է։


== Երաժշտություն ==
Ֆիլմում օգտագործվել է Նինո Ռոտայի «Speak Softly Love» երաժշտությունը («Կնքահայրը» ֆիլմի երաժշտությունը) Պոլ Մորիայի վերադաշնակմամբ, և Ջորջ Գերշվինի «Oh, Lady Be Good» ստեղծագործությունը Լեոնիդ Չիժիկի եռյակի վերադաշնակմամբ և կատարմամբ։


== Պարգևներ և մրցանականեր ==
Մուլտֆիլմը կինոփառատոններում արժանացել է մրցանակների․

«Գրան պրի» գիտաֆանտաստիկ ֆիլմերի XVIII Կինոլոգիական միջազգային ֆեդերացիայում (Տրիեստ, Իտալիա, 1979)
Մրցանակ կարճամետրաժ և վավերագրական ֆիլմերի VIII Կինոլոգիական միջազգային ֆեդերացիայում (Լիլ, Ֆրանսիա, 1979)


== Վիդեո ==
2002 թվականին անգլերեն ենթագրերով ֆիլմը թողարկվել է VHS և Video CD տարբերակով՝ «Ռուսական անիմացիայի վարպետները» հավաքածուում, այնուհետև թողարկվել է DVD տարբերակով՝ «Ռուսական անիմացիայի վարպետները 2» հավաքածուում։


== Արձագանքներ ==


== Ծանոթագրություններ ==


== Արտաքին հղումներ ==
«Контакт» մուլտֆիլմը «Անիմատոր.ռու» կայքում
«Շփում» ֆիլմը myltik.ru կայքում
Հանա Նյու

Հանա Նյու (անգլ.՝ Hannah New, մայիսի 13, 1984(1984-05-13), Լոնդոն, Միացյալ Թագավորություն), անգլիացի մոդել և դերասանուհի։ Առավել հայտնի է «Սև առագաստներ» հեռուստասերիալում կատարած Էլիանորա Գաթրինի դերի շնորհիվ։


== Վաղ կյանք և կրթություն ==
Նյուն ծնվել է Բելխեմում, Լոնդոնում և ունի երկու ավագ քույր։ Չորս տարեկանում նա սովորել է բալետի դպրոցում։ Ավելի ուշ նա ընդունվել է Ազգային երիտասարդական թատրոն (անգլ.՝ National Youth Theatre): Ուրիշ երկրների մշակույթների նկատմամբ ունեցած հետաքրքրությունը նրան մղել է այցելելու ավելի քան քսան երկրներ, իսկ 2003 թվականին  նա երեք ամիս է անցկացրել մանկատանը Բոլիվիայի։ Ճահապարհորդությունից հետո նա Լիդսի համալսարանում սովորել է անգլերեն և իսպաներեն։ Նյուն տեղափոխվել է Իսպանիա, որտեղ նա շարունակել է սովորել իսպաներեն։ Ուսման համար վճարելու նպատակով նա որոշեց դառնալ մոդել և պայմանագիր կնքեց View Management-ի հետ՝ աշխատելով Մադրիդում և Բարսելոնայում։ Նա սովորել է Խոսքի և դրամայի կենտրոնական դպրոցում (անգլ.՝ Central School of Speech and Drama), որը գերազանցությամբ ավարտել է 2011 թվականին։ Ազատ խոսում է իսպաներեն։


== Ֆիլմագրություն ==


== Ծանոթագրություններ ==


== Արտաքին հղումներ ==
Հանա Նյու Internet Movie Database կայքում
Հանա Նյու Ֆեյսբուքում
Հանա Նյու Թվիթթերում
Ցրվենի Կրստ (համակենտրոնացման ճամբար)

Ցրվենի Կրստ (սերբ.՝ Црвени крст՝ կարմիր խաչ), նացիստական համակենտրոնացման ճամբար, որը գոյություն է ունեցել հընթացս 1941-ից 1944 թվականներին սերբական Նիշ քաղաքում։


== Պատմություն ==
Այս նացիստական համակենտրոնացման ճամբարը գտնվել է սերբական Նիշ քաղաքի «Ցրվենի կրստ» երկաթուղային կայարանից ոչ հեռու՝ պահեստային շինություններում։ Ճամբարը կազմված էր բանտի կենտրոնական մասնաշենքից, երեք միջանցիկ կառույցներից, պահակային չորս շինություններից և երկու դիտաշտարակներից։
Սկզբից պլանավորած էր, որ 1941 թվականի կեսերին Ցրվենի Կրստ ճամբարն օգտագործվեր որպես տարանցիկ ճամբար (գերմ.՝ Durchgangslager), իսկ նույն թվականի սեպտեմբերից ճամբարը վերափոխվեց սովորական համակենտրոնացման ճամբարի։


== Գործունեություն ==
Իր գոյության ողջ ընթացքում Ցրվենի Կրստ համակենտրոնացման ճամբարում գտնվել են շուրջ 30․000 կալանավորներ, որոնցից շուրջ 12․000 հոգու սպանեցին Բուբանի կոչվող տարածքում։ Ճամբարի կալանավորների թվում էին հրեաները, գնչուները, հարավսլավցի կոմունիստները, պարտիզաններն ու նրանց ընտանիքների անդամները։ Նացիստական համակենտրոնացման ճամբարի կալանավորների մի մասին ժամանակի ընթացքում տեղափոխեցին Սայմիշտե և Եվրոպայի այլ ճամբարներ։
1942 թվականի փետրվարի 12-ին ճամբարում կալանավորների կողմից զանգվածային փախուստի փորձ ձեռնարկվեց․ դա կատարվեց ճամբարի ցանկապատերի ընդարձակման աշխատանքները կատարելու ժամանակ։ Մոտավորապես 50 կալանավորներ տեղում գնդակահարվեցին, մնացած 100-ին հաջողվեց փրկվել։
Ցրվենի Կրստ համակենտրոնացման ճամբարն ազատագրվել է 1944 թվականին հարավսլավցի պարտիզանների կողմից։ 1979 թվականին ճամբարն հայտարարվում է Առանձնակի կարևորության մշակութային հուշարձան (անգլ.՝ Monument of Culture of Exceptional Importance)։ Այսօր այն պահպանվում է պետության կողմից։
Ներկայիս դրությամբ ճամբարի տարածքում գործում է թանգարան։ 1987 թվականին այստեղ ֆիլմ է նկարահանվել։
Բուբանիում զանգվածային սպանությունների վայրում բացվել է զոհերի հիշատակին նվիրված հուշատախտակ։


== Ծանոթագրություններ ==


== Գրականություն ==
Raphael Israeli The Death Camps of Croatia: Visions and Revisions, 1941–1945. — New Brunswick, New Jersey, 2013. — ISBN 978-1-4128-4975-3


== Արտաքին հղումներ ==
Službena prezentacija Grada Niša
"Nekad i sad" — Slike Archived 2008-06-30 at the Wayback Machine.
Spomenici kulture u Srbiji
Obilježavanje obljetnice proboja logora
Ադ-արաս

Ադ-արաս, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից հարավ՝ Եփրատի ձախ ափին, Ծոփք լճից արևմուտք։ Նշված է Կիպերտի քարտեզում (Բեռլին, 1920)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռիտա Ալեքսանյանց

Ռիտա Արկադիի Ալեքսանյանց (հուլիսի 25, 1925(1925-07-25), Ղզլար - մայիսի 1, 2001(2001-05-01)), խորհրդահայ հոգեբույժ։ Բժշկական գիտությունների դոկտոր (1969), պրոֆեսոր (1973):


== Կենսագրություն ==
Ռիտա Ալեքսանյանցը ծնվել է 1925 թվականի հուլիսի 25-ին, Դաղստանի Ղզլար քաղաքում։ 1948 թվականին ավարտել է Դաղստանի բժշկական ինստիտուտը (Մախաչկալա)։ 1948-1958 թվականներին աշխատել է Օրջոնիկիձեում, Մոսկվայում։ 1958-1961 թվականներին եղել է Ուկրաինայի նյարդահոգեբուժական ինստիտուտի (Խարկով) մանկական հոգեբուժության բաժանմունքի վարիչ։ 1968-1973 թվականներին աշխատել է Ուկրաինայի ԲԿԻ-ում։ 1973-1981 թվականներին աշխատել է ԽՍՀՄ ԲԳԱ Հոգեբուժության գիտահետազոտական ինստիտուտում (Մոսկվա)։ 1981-1993 թվականներին եղել է ԽՍՀՄ ԲԳԱ Հոգեբուժական առողջության համամիութենական գիտական կենտրոնի (Մոսկվա) խորհրդատու և փորձագետ։
Աշխատանքները վերաբերում են շիզոֆրենիայի և այլ հոգեկան հիվանդությունների կլինիկայում ինդոլային փոխանակության նշանակությանը, շիզոֆրենիային արատի դինամիկայում հոգեախտաբանական և կենսաբանական դրևորումների փոխհարաբերակցությանը։


== Ծանոթագրություններ ==
Կարեևո (գյուղ, Լուխովիցկի շրջան)

Կարեևո (ռուս.՝ Кареево), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վորոպայ (այլ կիրառումներ)

Վորոպայ, կարող է վերաբերել՝

Վորոպայ - գյուղ, Ուկրաինայի Սումիի մարզի Լիպովա Դոլինայի շրջանում
Վորոպայ - գյուղ, Ուկրաինայի Սումիի մարզի Կրասնոպոլիեի շրջանում
Պիկո (Լացիո)

Անվան այլ կիրառումների համար տե՛ս՝ Պիկո (այլ կիրառումներ)Պիկո  (իտալերեն՝ Pico), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 3091 մարդ (2008), բնակչության խտությունը՝ 95 մարդ/կմ²։ Տարածքը կազմում է 33 կմ²։ Փոստային ինդեքս՝ 3020։ Հեռախոսային կոդ՝ 0776։
Բնակավայրի հովանավոր սուրբը Սուրբ Անտոնիոն և Սուրբ Մարինելլան են։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բոտոշանի

Բոտոշանի (ռումիներեն՝ Botoșani), քաղաք Ռումինիայում, Մոլդովա շրջանում, համանուն համայնքի վարչական կենտրոնը։


== Պատմություն ==
Բոտոշան անվանումը, հավանաբար, գալիս է բոյարական Բոտաշ ընտանիքից, որը հիշատակվում է որպես Մոլդովայի կարևորագույն ընտանիքներից մեկը Շտեֆան Մեծի կառավարման ժամանակ (15-րդ դարի վերջ) և հանդես է գալիս 11-րդ դարից սկսված ժամանակագրության մեջ։
Քաղաքն ինքնին առաջին անգամ հիշատակվում է Գրիգորե Ուրեկե Letopiseţul Ţării Moldovei պատմիչի տարեգրության մեջ, ընդգրկելով շրջանի պատմությունը 1359-1594 թվականները, որում նշված է թաթարների ավերիչ ներխուժումը քաղաք 1493 թվականի նոյեմբերի 28-ին։
Շնորհիվ իր աշխարհագրական դիրքի՝ քաղաքը կարևոր առևտրական ճանապարհների սահմանագծին, տոնավաճառի անցկացման նախասկզբնական վայրում է։ Արդեն 16-րդ դարում շուկան Բոտոշանիում համարվում էր հնագույնը և խոշորագույնը ամբողջ Մոլդովայում։ Հայկական և հրեական առևտրականների խոշոր համայնքները ծագել են 17 դարում։
1775 թվականից հետո, երբ Բուկովինան միացավ Հաբսբուրգների կայսրությանը, նկատվեց քաղաքի հրեական համայնքների աճ, որը հաջորդ դարում կազմում էր քաղաքի բնակչության մեծամասնությունը։ XIX դարի վերջին Բոտոշանին կորցրեց խոշոր առևտրական կենտրոնի նախկին դերը երկաթուղիների շինարարության կազմում։ XX դարի երկրորդ կեսին քաղաքը բավականաչափ աճեց, գյուղական բնակչության ներքին միգրացիաների շնորհիվ, որին գրավում էր խոշոր արդյունաբերական ձեռնարկությունների աշխատանքը՝ ստեղծված խորհրդային ժամանակներում։ Մինչև հիմա քաղաքի բնակչությունը արտադրում է գավառի 70%, չնայած այն կազմում է իր բնակիչների միայն 25%։


== Բնակչությունը ==
2002 թվականին բնակչությունը կազմում էր 115,1 հազար բնակիչ։

ռումինացիներ․ 98,1%
գնչուներ․ 1,0%
լիպովաններ․ 0,6%
հրեաներ․ 0,06%
այլ ազգեր․ 0,24%


== Քաղաք-եղբայրներ ==
Բոտոշանը համարվում է հետևյալ քաղաքների քաղաք-եղբայրը․

 Բելառուս, Բրեստ
 Կանադա, Լավալ, Քվեբեկ
 Մոլդովա, Դրոկիա


== Ծանոթագրություններ ==


== Հղումներ ==
«Բոտոշան»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Դաշլուջան (այլ կիրառումներ)

Դաշլուջան, կարող է վերաբերել՝

Դաշլուջան - գետակ Արածանիի ավազանում, նրա աջակողմյան վտակը
Դաշլուջան - լեռ Հայկական լեռնաշխարհում, Հայկական Պար լեռնահամակարգում, Գայլատու լճից արևելք
Յանիկ Շուման

Յանիկ Շուման (գերմ.՝ Jannik Schümann, հուլիսի 23, 1992(1992-07-23), Համբուրգ, Գերմանիա), գերմանիացի դերասան և պրոդյուսեր։ 


== Կենսագրություն և կարիերա ==
Յանիկ Շումանը ծնվել և մեծացել է Համբուրգում։ Ունի երկու եղբայր։ Մանուկ հասակում զբաղվել է պարով՝ ջազով և հիփ-հոփով։ 9 տարեկանում Նոր Ֆլորա թատրոնի բեմում խաղացել է երիտասարդ Ամադեուս Մոցարտի դերը «Մոցարտ» մյուզիքլում։ Դրանից հետո Շումանին սկսել են հրավիրել սերիալների երկրորդական դերեր կատարելու համար։ 
Նա առաջին անգամ հեռուստատեսությունում հայտնվել է 2003 թվականին։ 2000-ականներին նկարահանվել է ոստիկանների մասին պատմող այնպիսի սերիալներում, ինչպիսիք են՝ «Տեսուչ Քրեսս», «ՍՈԿՈ Վիսմար» և «ՍՈԿՈ Քյոլն»։ 2017 թվականին դերասանը մասնակցել է «Բարձրաշխարհիկ հասարակություն» երիտասարդական կատակերգության նկարահանումներին, իսկ 2018 թվականին՝ «Ընկղմում» դրամատիկ թրիլլերին, որտեղ գլխավոր դերերը կատարում էին Ջեյմս Մաքէվոյն և Ալիսյա Վիկանդերը։ 2019 թվականին թողարկվել է «Հետևանք» ռազմական դրաման, որում նա կատարել է Ալբերտի դերը։ Շումանից բացի, ֆիլմում նկարահանվել են Քիրա Նայթլին, Ալեքսանդր Սկարսգորդն և Ջեյսոն Քլարկը։ 
2020 թվականի հունվարի 23-ին թողարկվել է «Հորիզոնին այնքան մոտ» ռոմանտիկ մելոդրաման, որը նկարահանվել է գրող Ջեսիկա Կոխի համանուն ինքնակենսագրական բեսթսելլերի հիման վրա։ Շումանը կատարում է Ջեսիկայի (որին մարմնավորել է Լունա Վեդլերը) սիրեցյալի դերը։ Հաջորդ նախագիծը, որին մասնակցել է դերասանը, ռեժիսոր Փոլ Ու․ Ս. Անդերսոնի «Հրեշների որսորդը» ֆենտեզին է։


== Անձնական կյանք ==
Յանիկն բնակվում է Համբուրգում և Բեռլինում։ Նա Գերմանիայում հայտնի Instagram-յան բլոգ է վարում, և ունի ավելի քան 200 հազար հետևորդ։ Նաև հայտնի է, որ Յանիկը դաշնամուր է նվագում և կատու ունի։ 


== Մրցանակներ ==
2012 – «New Faces Award» մրցանակի հավակնորդ «Լավագույն երիտասարդ դերասան» կատեգորիայում «Տնային հոկլովակ» (Homevideo) ֆիլմում կատարած դերի համար
2012 – Հեսսիանի անվան հեռուստատեսային մրցանակաբաշխության ժուրիի հատուկ մրցանակ «Mittlere Reife» ֆիլմում կատարած դերի համար (մրցանակը կիսել է դերասաններ Իզաբել Բոնգարդի, Սոնյա Գերհարդտի, Վինսենտ Ռեդեցկինի և Անտոն Ռուբցովի հետ)
2016 – Askania Award մրցանակ «Shooting-Star-Award» անվանակարգում


== Ընտրյալ ֆիլմագրություն ==
2019 – Հորիզոնին այնքան մոտ / Dem Horizont so nah (Դենի Թեյլոր)
2019 – Հետևանք / The Aftermath (Ալբերտ)
2017 – Բարձրաշխարհիկ հասարակություն / High Society (Ալբրեխտ ֆոն Շլախթ)
2017 – Ընկղմում / Submergence (Փոլ)
2016 – Իմ աշխարհի կենտրոնը / Die Mitte der Welt (Նիկոլաս)
2015 – Jesus Cries (Lazarus)
2013 – Խաղացողի բնազդ / Spieltrieb (Ալև Էլ Քուամար)
2012 – Բարբարա / Barbara (Մարիո)
2011 – Տնային հոլովակ / Homevideo (Հենրի)


== Ծանոթագրություններ ==


== Արտաքին հղումներ ==
Յանիկ Շուման (անգլ.) Internet Movie Database կայքում
jannikschuemann.com – պաշտոնական կայք
Գլուխ Ծակ

Գլուխ Ծակ, լեռ Հայկական լեռնաշխարհում, Վայքի լեռներում, Եղեգնաձորի շրջանում։ Ունի ձագարաձև գագաթ։


== Ծանոթագրություններ ==
Շչեբյոնկա (ավան, Ենակիևոյի քաղաքային խորհուրդ)

Շչեբյոնկա (ուկրաիներեն՝ Щебенка), ավան Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Շչեբյոնկա ավանում բնակվում էր 357 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Me Gusta (երգ, Անիտտա)

«Me Gusta», բրազիլացի երգչուհի Անիտտայի երգը, որը ձայնագրվել է ամերիկացի ռեփեր Քարդի Բիի և պուերտոռիկացի ռեփեր Մայք Թաուերսի մասնակցությամբ։ Երգը ընդգրկվել է Անիտտայի  Girl from Rio հինգերորդ ստուդիական ալբոմում։ Երգը թողարկվել է որպես ալբոմի լիդ-սինգլ  Warner Records լեյբլում 2020 թվականի սեպտեմբերի 18-ին։ Երգի տեսահոլովակը նկարահանվել է Սալվադորում և թողարկվել նույն օրը, ինչ երգը։


== Հիթ-շքերթներ ==


== Հավաստագրումներ և վաճառք ==


== Թողարկման պատմություն ==


== Մրցանակներ ==


== Ծանոթագրություններ ==
1919

1919 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1919 թվականն է, 
XX դարի 19-րդ տարին։


== Դեպքեր ==
Հունվարի 9 - Թիֆլիսում հայ և վրացական կառավարությունները Լոռին հայտարարում են «չեզոք գոտի»։
Օգոստոսի 1 - Երևանում բացվում է Հայաստանի Պառլամենտը։


== Ծնունդներ ==
Հունվարի 1
Մարտի 2 - Թամարա Թումանովա, բալետի պարուհի, կինոդերասանուհի, երգչուհի
Ջերոմ Դեյվիդ Սելինջեր,  ամերիկացի գրող, ով առավելապես հայտնի է «Տարեկանի արտում՝ անդունդի եզրին» վեպով (վ. 2010)
Դանիիլ Գրանին, ռուս խորհրդային հեղինակ (վ. 2017)
Հունվարի 5 - Սիլվա Կապուտիկյան, հայ գրող ու բանաստեղծուհի, հասարակական գործիչ
Հունվարի 20 - Սիլվա Կապուտիկյան, հայ գրող ու բանաստեղծուհի (վ. 2006)
Հունվարի 27 - Ռոս Բաղդասարյան, ամերիկահայ դաշնակահար, երգիչ, դերասան (վ. 1972)
Փետրվարի 5 - Անդրեաս Պապանդրեու, Հունաստանի վարչապետ (վ. 1996)
Փետրվարի 11 - Էվա Գաբոր, հունգարացի դերասանուհի (վ. 1995)
Փետրվարի 12 - Ֆերուչչո Վալկարեջի, իտալացի ֆուտբոլիստ, կիսապաշտպան և գլխավոր մարզիչ
Փետրվարի 16 - Թորգոմ արքեպիսկոպոս Մանուկյան, Երուսաղեմի Հայոց Պատրիարք
Ապրիլի 8 - Յան Սմիթ, Ռոդեզիայի վարչապետ (վ. 2007)
Ապրիլի 13 - Հրանտ Գրիգորյան, կոմպոզիտոր
Հունիսի 6 - Մակար Ալավերդյան, հայ վաստակավոր գինեգործ
Հունիսի 18 - Վարդան Մուսախանյան, Հայաստանի Հանրապետության վաստակավոր իրավաբան, իրավաբանական գիտությունների թեկնածու
Սեպտեմբերի 14 - Աբիգ Ավագյան, հայ արձակագիր (վ. 1983)։
Սեպտեմբերի 22 - Խաչիկ Համբարյան, զորահրամանատար (վ. 2004)
Սեպտեմբերի 30 - Գևորգ Էմին, հայ բանաստեղծ (վ. 1998)
Հոկտեմբերի 18 - Պիեռ Թրյուդո, Կանադայի վարչապետ (վ. 2000)
Հոկտեմբերի 26 - Մոհամմադ Ռեզա Փահլավի, Իրանի շահ (վ. 1980)
Նոյեմբերի 11 - Միխայիլ Կալաշնիկով, խորհրդային հռչակավոր զինագործ, ճարտարագետ
Նոյեմբերի 25 - Հրաչուհի Ջինանյան, դերասանուհի, հաղորդավարուհի, ՀԽՍՀ ժողովրդական արտիստ, Երևանի պատվավոր քաղաքացի։ (վ. 2012)
Դեկտեմբերի 8 - Հրաչյա Հովհաննիսյան (բանաստեղծ), հայ բանաստեղծ, արձակագիր, թարգմանիչ, հրապարակախոս, հասարակական գործիչ
Դեկտեմբերի 24 - Մեհենդակ Մելիքյան, հայ խորհրդային փիլիսոփա


== Մահեր ==
Փետրվարի 17 - Աղասի Շահինյան, Անդրկովկասում և Հյուսիսային Կովկասում հեղափոխական շարժումների մասնակից
Օգոստոսի 3 - Յոզեֆ Կոհլեր, գերմանացի իրավաբան, բանաստեղծ, գրականագետ
Վարդան Վարդանով, հայ ֆիզիոլոգ
Հունվար 29 - Արամ Մանուկյան, պետական, հասարակական գործիչ, Հայ Հեղափոխական Դաշնակցություն կուսակցության անդամ (ծ. 1879)
Հունվարի 29 - Արամ Մանուկյան (ՀՅԴ), պետական, հասարակական գործիչ, Հայոց նորագույն պետականության հիմնադիր
Փետրվարի 21 - Լևոն Մանվելյան, հայ գրող
Մարտի 10 - Մարկ Ելիզարով, խորհրդային պետական և կուսակցական գործիչ
Ֆուրտու

Ֆուրտու (ֆր.՝ Fourtou), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 57 մարդ, բնակչության խտությունը` 2.79 մարդ/կմ²: Բնակավայրը զբաղեցնում է 20.46 կմ² տարածք:


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 145 կմ հարավ-արևմուտք, Կարկասոն քաղաքից` 35 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան)  բնակիչ, որոնցից ակտիվ էին 27-ը, իսկ ոչ ակտիվները` 16: Ակտիվության ցուցանիշը կազմում է 62,8 %: 27 աշխատունակ մարդկանցից աշխատել է 26 անձ (17 տղամարդ և 9 կին): Գործազուրկ են եղել 1 անձ (1 տղամարդ և 0 կին): 16 անաշխատունակներից 0-ը եղել են աշակերտներ կամ ուսանողներ, 12-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոբելիում

Նոբելիում (Nobelium), No, տարրերի պարբերական համակարգի VII պարբերության տարր։ Կարգահամարը՝ 102, արհեստականորեն ստացված (1963 թվական) ռադիոակտիվ տարր է, ակտինդի։ f տարր է, ատոմի էլեկտրոնային թաղանթի հավանական կառուցվածքն է 5s25pe5d105f146s2 6pe7s2, К, Լ, М, N թաղանթները լրացված են։ Նոբելիումի․ անվանումը վիճելի է։ Այն ի պատիվ Ալբերտ Նոբելի, առաջարկել է Ստոկհոլմում աշխատող ամերիկյան, անգլիական և շվեդական գիտնականների խումբը, որը 1957 թվականին հաղորդեց N 102 տարրի ստացման մասին։ Սակայն ամերիկյան (Բերկլի, ԱՄՆ) և խորհրդային (Դուբնա, ԽՍՀՄ) ֆիզիկոսների հետազոտությունները ցույց տվեցին այդ հաղորդման անճշտությունը։ N 102 տարրը առաջինը սինթեզել են Դ․ Ֆլերովի ղեկավարությամբ աշխատող խորհրդային ֆիզիկոսները [Դուբնա, 1963 թվականին, որոնք առաջարկեցին այն անվանել ժոլիոտիում (Joliotium, քիմ․ նշանը՝ J1), ի պատիվ Պիեռ Կյուրիի։ N 102 տարրը առայժմ համընդհանուր ճանաչում գտած անվանում չունի։ Ֆլերովը և աշխատակիցները Ne, Օ և N արագացված իոններով ուրանի, պլուտոնիումի և ամերիկումի իզոտոպների միջուկները ռմբակոծելով ստացան նոբելիումի 251-256 զանգվածի թվերով իզոտոպների հարյուրավոր ատոմներ (1963—1967 թվականներին), որոնցից ամենակայունը No իզոտոպն է (Ti/3=։ 180 վրկ)։ Ավելի ուշ սինթեզվեցին նաև 257-259 իզոտոպները։ Ամենաերկարակյաց իզոտոպը՝ (02No (Ti/2=1, 5±0, 5 ժ), ստացվել է Օկ-Ռիջում (ԱՄՆ, 1970 թվական)՝ 248Cm իզոտոպը 180-ի արագացված իոններով ռմբակոծելով։ Նոբելիումի քիմիական հատկություններն առաջինն ուսումնասիրել են Ֆլերովի աշխատակիցները։ Քիմիական հատկություններով նոբելիումը նման է ֆերմիումին և կալիֆոոնիումին։ Նոբելիումի քլորիդը քիչ ցնդող է։ Ջրային լուծույթներում կայուն է 2+ օքսիդացման աստիճան ունեցող նոբելիում․։ Ուժեղ օքսիդիչները օքսիդացնում են այն մինչև 3+։ Ավելի բարձր օքսիդացման աստիճան նոբելիումի համար չի ստացվել։

Պարբերական աղյուսակ
Իզասկա

Իզասկա  (իտալերեն՝ Isasca), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 89 մարդ (2008 թվականի տվյալներով)։ Բնակչության խտությունը՝ 18 մարդ/կմ²։ Տարածքը՝ 5 կմ²։ Փոստային ինդեկս՝ 12020։ Հեռախոսային կոդ՝ 0175։
Բնակավայրի հովանավորն է հանդիսանում սուրբ Տեոֆրեդը (անգլ.՝ San Chiaffredo)


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ (իտալ.)
http://www.istat.it/english/ Archived 2009-12-07 at the Wayback Machine.
Սուրավա (գյուղ, Տամբովսկի շրջան)

Սուրավա (ռուս.՝ Сурава), գյուղ Ռուսաստանի Տամբովի մարզի Տամբովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիչեգովկա (գյուղ, Մանևիչի շրջան)

Նիչեգովկա (ուկրաիներեն՝ Нічогівка), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Նիչեգովկա գյուղում բնակվում էր 514 մարդ։ Բնակավայրը զբաղեցնում է 14,64 կմ² տարածք։ Բնակչության խտությունը կազմում էր 0,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորոբիևկա (այլ կիրառումներ)

Վորոբիևկա, կարող է վերաբերել՝

Վորոբիևկա - գյուղ, Ուկրաինայի Խմելնիցկիի մարզի Բելոգորսկի շրջանում
Վորոբիևկա - գյուղ, Ուկրաինայի Խմելնիցկիի մարզի Դունաևցիի շրջանում
Վորոբիևկա - գյուղ, Ուկրաինայի Խմելնիցկիի մարզի Պոլոննոեի շրջանում
Վորոբիևկա - գյուղ, Ուկրաինայի Վիննիցայի մարզի Նեմիրովի շրջանում
Աբանա (Փոքր Հայք)

Անվան այլ կիրառումների համար տե՛ս՝ Աբանա (այլ կիրառումներ)Աբանա կամ Ապանա, գյուղ Փոքր Հայքում, Սեբաստիայի նահանգի Շապին Գարահիսարի գավառում, Շապին-Գարահիսար քաղաքից 20 կմ հարավ-արևելք, լեռնային վայրում։ Գտնվում էր Երզնկա տանող ճանապարհին՝ բարձադիր վայրում։
Գյուղն ուներ Սուրբ Պողոս-Պետրոս եկեղեցի և վարժարան։ Միջին դարերում եղել է ամրոց և ճանապարհային կայան։ Գյուղն ունեցել է ամրոց։ Աբանայով է անցել Սեբաստիա-Կարին առևտրական տարանցիկ ճանապարհը։
XIX դարի 70-ական թվականներին ուներ 500 բնակիչ, որից 300-ը հայ էին, իսկ մնացածը թուրք։


== Ծանոթագրություններ ==
Սև աղավնի

Սև աղավնի (լատ.՝ Columba janthina)) կղզիներում ապրող աղավնիների տեսակ, բնակվում է անտառներում՝ Հոնսյույի հարավից մինչև Ռյուկյու կղզեխումբը, ինչպես նաև Խաղաղ օվկիանոսի Նամպոյի հարավում։ Աղավնին գրեթե սև գույն է` մետաղական փայլով` գլխի մանուշակագույնից մինչև պարանոցի, կրծքավանդակի և մեջքի կանաչավուն գույնը։
Բնադրում է ծառերի խորշերում, ժայռերում և ծառերի ճյուղերին, բնում դնում է միայն մեկ ձու։


== Պահպանություն ==
Սև աղավնին Ճապոնիայում արդեն հազվադեպ է համարվում։ Սև աղավնու ենթատեսակ կա, որը բույն է դնում միայն Իսիգակի, Իրիոմոտե և Յոնագունի կղզիներում (Ռյուկյու կղզեխմբի հարավում), ոչնչացման սպառնալիքի տակ է, և 1972 թվականից այն գտնվում է օրենքի պաշտպանության ներքո։ Սև աղավնու հաջորդ ենթատեսակը՝ գլխի փետուրի կարմրավուն երանգով, գոյատևել է միայն Օկեվանիայի Օգասավարա (Բոնին) և Կազան (հրաբուխ) մի քանի կղզիներում։ Այն հռչակվել է Ճապոնիայի բնական հուշարձան։


== Պատկերասրահ ==

		
		
		


== Ծանոթագրություններ ==


== Հղումներ ==
База данных «Позвоночные животные России»: японский вяхирь Archived 2020-11-01 at the Wayback Machine.
[Columba janthina (англ.). The IUCN Red List of Threatened Species.]
Ռեմզի Նյուա

Ռեմզի Նյուա  (անգլ.՝ Ramsey Nouah) (դեկտեմբերի 19, 1970(1970-12-19), Լագոս, Նիգերիա), նիգերիացի դերասան, Աֆրիկայի կինոակադեմիայի 2010 թվականի «Լավագույն գլխավոր դերակատար» անվանակարգի մրցանակակիր։


== Վաղ կյանք ==
Նյուան ծնվել է Նիգերիայի Էդո նահանգում, հայրն իսրայելցի էր, մայրը՝ յուրուբացի, Օնդո նահանգի Օվո քաղաքից։ 
Տղան մեծացել է Նիգերիայի Լագոս Սյուրուլե նավահանգստային քաղաքում, հաճախել է Աթարայի հիմնական դպրոցը, այնուհետև համայնքի քերականական դպրոցը։ Ավարտել է Լագոսի համալսարանի «Զանգվածային հաղորդակցություններ» բաժինը՝ համապատասխան որակավորմամբ, որից հետո զբաղվել է դերասանի կարիերայով։


== Կարիերա ==
Նյուայի դերասանական կարիերան սկսվել է այն ժամանակ, երբ նա նկարահավել է նիգերիական հեուստատեսության «Ճակատագրեր» (Fortunes) հեռուստասերիալում։ Այդ ժամանակից ի վեր դերասանը հայտնվել է բազմաթիվ ֆիլմերում, որպես գլխավոր դերակատար։ Նրան անվանում են «Սիրված տղա» ՝ ռոմանտիկ ֆիլմերում բազմաթիվ դերերի համար։ 2010 թվականին Աֆրիկայի կինոակադեմիայի լավագույն գլխավոր դերասան անվանակարգում Նյուան արժանացել է գլխավոր դերասան մրցանակին «The Figurine» ֆիլմի դերակատարման համար ։ Նա համարվում է Նիգերիայի ամենաշատ պահանջվող դերասաններից մեկը։


== Անձնական կյանք ==
Նյուան ամուսնացած է Էմիլիա Ֆիլիպսի հետ։ Զույգն ունի երկու որդի և մեկ դուստր․ Քվինսի, Կամիլ և Դեզիրի։


== Ընտրված ֆիլմագրություն ==


=== Ֆիլմ ===


== Ծանոթագրություններ ==


== Արտաքին հղումներ ==
Ramsey Nouah Internet Movie Database կայքում
Դրե (Թեթրի Ծղարոյի շրջան)

Դրե (վրաց.՝ დრე), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1220 մետր բարձրության վրա։ Շրջկենտրոն Թեթրի Ծղարոյից հեռու է 45 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 16 մարդ։


== Ծանոթագրություններ ==
Սեդար շրջան (Նեբրասկա)

Անվան այլ կիրառումների համար տե՛ս՝ Սեդար շրջան (այլ կիրառումներ)Սեդար շրջան (անգլ.՝ Cedar County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.917 կմ² է, բնակչությունը՝ 9.615 մարդ (2010 թ. տվյալներով)։ Շրջկենտրոնն է Հարթինգտոն բնակավայրը։ Կազմավորվել է 1857 թ.։
Բաիշևո (այլ կիրառումներ)

Բաիշևո, կարող է վերաբերել՝

Բաիշևո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բաիշևո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բաիշևո - գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Տհիտ Կուանգ Դիկ

Տհիտ Կուանգ Դիկ (վիետ․՝ Thích Quảng Đức, 1897, Vạn Khánh, Vạn Ninh, Khánh Hòa, Վիետնամ - հունիսի 11, 1963(1963-06-11), Հոշիմին, Վիետնամ), բուդդիստ կրոնավոր, որը հայտնի է նրանով որ ինքնահրկիզվել է ի նշան բուդդիստների իրավունքների պայքարի բողոքի։


== Ծանոթագրություններ ==
Ադրիանա Ուգարտե

Ադրիանա Սոֆիա Ուգարտե Պարդալ (իսպ.՝ Adriana Sofía Ugarte Pardal, հունվարի 17, 1985(1985-01-17), Մադրիդ, Իսպանիա), իսպանիացի կինոդերասանուհի։


== Կենսագրություն ==
Ադրիանա Ուգարտեն ծնվել է 1985 թվականի հունվարի 17-ին Մադրիդում։ Բասկ գրող և սցենարիստ Էդուարդ Ուգարտեի թոռնուհին է, որը աշխատել է Լուիս Բունյուելի հետ։
2001 թվականին առաջին անգամ նկարահանվել է «Mala espina» կարճամետրաժ ֆիլմում։ 2006 թվականին «Շան գլուխը» ֆիլմում Կոնսուելոյի գլխավոր դերակատարման համար (ռեժիսոր՝ Ս. Ամոդեո) արժանացել է «Գոյա» մրցանակի։
Ռուսաստանում հայտնի է դարձել հիմնականում «Երեք էտյուդներ» ֆիլմով (ռեժիսոր՝ Ս. Գարսիա Ռուիս), որտեղ նա խաղացել է սիրային եռանկյունու գլխավոր հերոսուհու դերը։
Հայրենի մամուլում Ադրիանին երբեմն անվանել են «ժամանակակից իսպանական կինոյի մեծ հույսերից մեկը»։


== Ֆիմագրություն ==


=== Հեռուստատեսություն ===


== Ծանոթագրություններ ==
Ռետինե խողովակային անիմացիա

Ռետինե խողովակային անիմացիա` առաջին անիմացիոն ոճն էր, որը համընդհանուր կիրառվում էր ամերիկյան անիմացիոն ոլորտում։ Որոշիչ հատկանիշը իրերի մեծամասնության չափազանց ճկուն շարժումն է, ինչի արդյունքում բոլոր առարկաներն ու կերպարները նմանվում են ռետինե խողովակի։ Թեև ոճը դուրս եկավ կիրառումից 1930-ական թվականներին, վերջին տարիներին այն կրկին որոշ չափով վերածնվեց՝ «Cuphead», «Bendy and the Ink Machine» և «Steven Universe» մուլտիպլիկացիոն ֆիլմերի միջոցով։


== Ծանոթագրություններ ==
Բոլորանց

Բոլորանց, գետ և ձորակ Ադրբեջանի Դաշկեսանի շրջանում, Բանանց գյուղի մոտակայքում, Թարգմանչաց վանքից ոչ հեռու։ Գետը գոյանում է Ծիրանավոր և Անապատ կոչվող ձորակների միջով հոսող գետակներից։


== Ծանոթագրություններ ==
Noemi

Noemi (արտասանություն: [noˈɛːmi]; ծնված Վերոնիկա Սկոպելիտտի, հունվարի 25, 1982(1982-01-25), Հռոմ, Իտալիա), իտալացի երգչուհի և երգերի հեղինակ։ 2013 թվականին դարձել է The Voice of Italy-ի մարզիչ։ Նոեմին  Իտալիայում վաճառել է ավելի քան 735,000 ձայնագրություններ։


== Կենսագրություն ==
Noemi-ն Արմանդոյի և Ստեֆանիայի ավագ դուստրն է։ Նա ունի մեկ քույր Արիանա անունով։ 19 ամսականում նկարահանվել է Pampers-ի գովազդում։ 2005 թվականին ավարտել է University of Rome III-ը՝ ստանալով արվեստի բակալավրի աստիճան։ 2007 թվականին մասնակցել է SanremoLab-ին, սակայն չի ընդրկվել ֆինալիստների մեջ։


== Սկավառակագրություն ==


=== Ալբոմներ ===


=== Կենդանի ալբոմներ ===


=== Մինի ալբոմներ ===


=== Սինգլներ ===


=== Այլ սինգլներին մասնակցություն ===


=== Այլ երգեր, որոնք ընդգրկվել են հիթ-շքերթներում ===


=== Գովազդային երգեր ===


=== Այլ հայտնումներ ===


=== Տեսահոլովակներ ===
Որպես հյուր2006՝ «Dimmi come passi le notti» (իր քրոջ՝ Արիանայի հետ)


== Մրցանակներ ==


=== 2009 ===
Wind Music Awards որպես լավագույն նոր իտալական տաղանդ


=== 2010 ===
Wind Music Awards «L'amore si odia» երգի վաճառքների համար
Wind Music Awards «Per tutta la vita» երգի վաճառքների համար
Wind Music Awards «Sulla mia pelle» ալբոմի վաճառքների համար
Օսկար Կապիտոլինո


=== 2011 ===
Wind Music Awards «Sulla mia pelle» ալբոմի վաճառքների համար
Wind Music Awards «RossoNoemi» ալբոմի վաճառքների համար
Nastro d'argento «Vuoto a perdere»-ի համար
Premio Lunezia «Vuoto a perdere» երգի համար


== Շրջագայություններ ==


== Ծանոթագրություններ ==


== Արտաքին հղումներ ==
Պաշտոնական կայք
Արտիստի կայքէջ
X Factor 2՝ Noemi Archived 2011-07-22 at the Wayback Machine.
Arca di Noemi Archived 2010-07-24 at the Wayback Machine.
Պաշտոնական ՅուԹյուբ ալիք
Arca di Noemi ՅուԹյուբ
Շառլ Ն’Զոգբիա

Շարլ Ն՝Զոգբիա  (ֆր.՝ Charles N’Zogbia, մայիսի 28, 1986(1986-05-28), Harfleur), ֆրանսիացի ֆուտբոլիստ։ Խաղացել է կիսապաշտպանի դիրքում։


== Ակումբային կարիերա ==


=== Վաղ տարիներ ===
Ն’Զոգիան սկսել է իր կարիերան «Գավր» ակումբի ակադեմիայից։ 17 տարեկան հասակում «Նյուքասլ Յունայթեդ» ֆուտբոլային ակումբի ղեկավար Չարլի Վուդսոնը նկատել է նրան։ Ակումբում մեկ ամիս մարզվելուց՝ հետո նրան առաջարկվել է պայմանագիր։ Սակայն, երիտասարդ ֆուտբոլիստի ստորագրությունը վեճի առիթ  է հանդիսացել, քանի որ նա պատկանում էր «Գավր»-ի պատանեկան հավաքականին՝ համաձայն պայմանագրի։ Ըստ ազատ գործակալի կանոնին՝ ակումբի ղեկավարությունը ցանկանում էր կնքել անվճար պայմանագիր։


=== «Նյուկասլ Յունայթեդ» ===
Երկար բանակցություններից հետո, որի ընթացքում «Գավր»-ը սպառնում էր դիմել սպորտային դատարան, Նյուքասլ-ն այնուամենայնիվ համաձայնվել է վճարել ֆրանսիական ֆուտբոլային ակումբին 250.000£։ Պաշտոնապես տրանսֆերը հաստատվել է 2004 թվականի սեպտեմբերի 2-ին։ Նա դարձել է վերջին խաղացողը , որին ձեռք է բերել Բոբի Ռոբսոնը։ Ավելի ուշ Ռոբսոնը արտահայտվել է ֆուտբոլիստի մասին.

2008 թվականի դեկտեմբերին Ն'Զոգբիան հայտարարել է ակումբից հեռանալու մասին ձմեռային տրանսֆերային պատուհանի ժամանակ։
2009 թվականի հունվարի 29-ին <<Մանչեսթեր Սիթի>> ակումբից 1:2 հաշվով կրած պարտությունից հետո «Նյուքասլ Յունայթեդի» գլխավոր մարզիչ Ջո Կինները հետխաղյա ասուլիսում մի քանի անգամ սխալ է արտասանել ֆուտբոլիստի ազգանունը՝ անվանելով նրան Insomnia (հայերեն՝ Անքնություն): Որից հետո զայրացած Շարլը պահանջել է տրանսֆեր ակումբից։ Ներողություն խնդրելով երկրպագուներից՝ հայտարարելով, որ այլևս չի խաղա ակումբի կազմում, քանի դեռ ակումբի գլխավոր մարզիչը Կինիրն է։


=== ՈՒիգան Ատլետիկ ===
Ճանաչվել է 2009/10 մրցաշրջանի լավագույն ֆուտբոլիստ։


== Բնութագիր ==
Ձախլիկ է, խաղացել է եզրային կիսապաշտպանի կամ եզրային պաշտպանի ցանկացած դիրքում։ «ՈՒիգանում» հանդես է եկել աջ եզրային կիսապաշտպանի դիրքում։


== Անձնական կյանք ==
Ժո-Վիլֆրիդոս Տսոնգայի զարմիկն է։
2010 թվականին ձերբակալվել է կեղծ վարորդական իրավունք ստանալու համար։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Профиль футболиста на официальном сайте «Уиган Атлетик»
Charles N’Zogbia NUFC official site profile
Ռայնհոլդ Միտտերլեներ

Ռայնհոլդ Միտտերլեներ (գերմ.՝ Reinhold Mitterlehner, դեկտեմբերի 10, 1955(1955-12-10), Helfenberg, Rohrbach District, Վերին Ավստրիա, Ավստրիա), ավստրիացի քաղաքական գործիչ։ Ավստրիայի Ժողովրդական կուսակցության (ÖVP) նախագահը 2014 թվականի նոյեմբերի 8-ից։ Ավստրիայի փոխկանցլերը 2014 թվականի սեպտեմբերի 1-ից մինչև 2017 թվականի մայիսի 15-ը։


== Գործունեություն ==
Ստացել է իրավագիտության դոկտորի աստիճան Լիոնի համալսարանում (1980)։ Այնուհետև ավարտել է Ֆրիբուր քաղաքի կառավարման գծով ասպիրանտուրան։
1980-1992 թվականներին աշխատել է Վերին Ավստրիայի տնտեսական պալատում, այդ թվում եղել է մարքեթինգի բաժնի ղեկավար։ 1992 թվականից մինչև 2000 թվականը նա Վիեննայում զբաղեցրել է Ավստրիայի տնտեսական լիգայի գլխավոր քարտուղարի պաշտոնը։ 2000 թվականին նշանակվել է Ավստրիայի Էկոնոմիկայի Պալատի գլխավոր քարտուղարի տեղակալ՝ այդ պաշտոնում լինելով մինչև 2008 թվականը։ Բացի այդ, նա 1991-1997 թվականներին եղել է Ագորնի քաղաքի տեղական քաղաքական գործիչ։ Ժողովրդական կուսակցության անդամ է։ 2000 թվականի փետրվարի 8-ին ընտրվել է Ավստրիայի խորհրդարան։ 2002 թվականի մայիսին ընտրվել է Ռորբախ շրջանի շրջանային կազմակերպության նախագահ։
2008 թվականի դեկտեմբերի 2-ին նշանակվել է էկոնոմիկայի, ընտանիքի և երիտասարդության դաշնային նախարար կոալիցիոն կառավարությունում՝ վարչապետ Վերներ Ֆայմանի գլխավորությամբ։ Նույն թվականին նա դարձավ նաև ավստրիական էներգետիկ գործակալության փոխնախագահ։
Եղել է Յոզեֆ Պրելի իրավահաջորդների առաջատար թեկնածուներից մեկը, որը կուսակցության ղեկավարությունից հեռացել էր 2011 թվականի ապրիլին։ Ավելի ուշ դարձել է Ժողովրդական կուսակցության դաշնային նախագահի տեղակալ, գիտության ինդուստրիալ ինստիտուտի փոխնախագահ։
Էկոնոմիկայի, ընտանիքի և երիտասարդության նախարարության վերամասնագիտացումից հետո՝ 2013 թվականի դեկտեմբերի 16-ին, գլխավորել է նոր՝ գիտության, հետազոտությունների և էկոնոմիկայի նախարարությունը։
2016 թվականի մայիսի 9-17-ը եղել է երկրի դաշնային կանցլերի պաշտոնակատարը։
2017 թվականի մայիսի 10-ին Միտերլեները հայտարարել է փոխկանցլերի և ÖVP-ի նախագահի պաշտոնից հեռանալու մասին։


== Պարգևներ ==
«Ավստրիայի Հանրապետությանը մատուցած ծառայությունների համար» պատվավոր նշանի I աստիճանի Մեծ խաչ (2011)։
Պատվավոր երկրի մեծ խաչ Վերին Ավստրիա (2015)
Բարեկամության շքանշան (2016 թվականի հունվարի 29, Ռուսաստան), Ռուսաստանի Դաշնության հետ բարեկամության և համագործակցության ամրապնդման, առևտրատնտեսական և գիտական կապերի զարգացման, արտասահմանում ռուսաց լեզվի և մշակույթի պահպանման և տարածման գործում ունեցած մեծ ավանդի համար։


== Ընտանիք ==
Միտերլեները ամուսնացած է, ունի երկու դուստր։ Նրա դստրերից մեկը մահացել է 2016 թվականին՝ 38 տարեկան հասակում։


== Ծանոթագրություններ ==
Վերնալիզացում

Վերնալիզացում, գարնանացում, վեգետատիվ վիճակում գտնվող բույսի ռեակցիան՝ որոշակի ժամանակամիջոցում ցածր դրական ջերմաստիճանների (2— 10°С) ներգործության նկատմամբ։ Ռեակցիան արտահայտվում է աճման կոնում ծաղիկների սաղմերի ձևավորման համար բույսի յուրօրինակ նախապատրաստությամբ։ Հատուկ է աշնանացաններին, երկամյա և բազմամյա մի քանի բույսերին։ 
Վերնալիզացումը հանդիսանում է կլիմայի սեզոնային փոփոխություններին հարմարվելու արդյունք։ Վերնալիզացում է կոչվում նաև աշնանացան կուլտուրաների սերմերի նախացանքային մշակումը ցածր դրական ջերմաստիճաններում, որի շնորհիվ գարնանը ցանելիս դրանք ծաղկում և բերք են տալիս։ Օգտագործվում է բույսերի սելեկցիայում։


== Յարովիզացիայի մոլեկուլային մեխանիզմներ ==
Թեև յարովիզացիայի ճշգրիտ մեխանիզմը դեռևս լիովին հայտնի չէ, այն լավագույնս ուսումնասիրվել է խաչածաղկավոր ընտանիքի մոդելային բույսում՝ արաբիդոպսիսում։ Արաբիդոպսիսուսի գագաթային մերիստեմի յարովիզացիան թույլ է տալիս նրան ձեռք բերել ծաղիկներ ձևավորելու ունակություն։ Այս ունակությունը տևում է 300 օր և կարող է անջատվել՝ բույսը բարձր ջերմաստիճանում դնելով։
Ընդհանուր առմամբ, արաբիդոպսիսի ծաղկումը կանխվում է FLC սպիտակուցի բարձր մակարդակով։ Յարովիզացիայի ժամանակ FLC մակարդակը նվազում է, մասամբ պայմանավորված մեկ այլ սպիտակուցի՝ VIN3-ի գործողությամբ։ VIN3-ը բույսում հայտնվում է միայն այն բանից հետո, երբ այն ենթարկվել է ցածր ջերմաստիճանի, և աստիճանաբար անհետանում է այն բանից հետո, երբ գործարանը վերադառնում է ավելի տաք պայմաններ։ VIN3-ի անհետացումից հետո VRN1 և VRN2 սպիտակուցները պահպանում են FLC-ի ցածր մակարդակ։
Տարբեր բույսերում յարովիզացիայի մեխանիզմները տարբեր են։ Օրինակ՝ ձմեռային ցորենի մեջ յարովիզացիայի գործընթացները վերահսկվում են գեներով, որոնք էվոլյուցիոն առումով կապ չունեն արաբիդոպսիսի գեների հետ։


== Յարովիզացիայի ժամանակակից կիրառում ==
Սերմերի յարովիզացիան հնարավորություն է տալիս ռացիոնալ օգտագործել կարճ աճող սեզոնը՝ կրճատելով բույսի զարգացման և հասունացման ժամանակահատվածը և տեղափոխելով այն տարվա օդերևութաբանորեն բարենպաստ օրեր։ Ձվից դուրս եկած սաղմերը որոշակի քանակությամբ օրեր պահվում են ավելի ցածր ջերմաստիճանում (ջերմաստիճանի փուլ), որից հետո սկսվում է լուսային փուլը։ Մասնավորապես, յարային ցորենի սերմերը կարող են գարնանացման ենթարկվել 5-7 օրվա ընթացքում 10-12°C ջերմաստիճանում։


== Յարովիզացիայի օգտագործումը բուծման նպատակով ==
Ներկայումս հացահատիկային մշակաբույսերի արհեստական ​​յարովիզացիան լայնորեն կիրառվում է բուսաբուծության նպատակով՝ ձմռանը բույսերի լրացուցիչ սերունդներ ձեռք բերել (ջերմոցներում, կլիմայական խցերում, ֆիտոտրոններում), պահպանել հարավային շրջաններից ծագող կոլեկցիոն սերմերը, ինչպես նաև. կարգավորել աճող սեզոնի տևողությունը և ապահովել բույսերի ծաղկումը ճիշտ ժամանակահատվածում՝ դրանք հատելու համար։


== Ծանոթագրություններ ==
Ջրհոր (Խլաթի գավառ)

Անվան այլ կիրառումների համար տե՛ս՝ Ջրհոր (այլ կիրառումներ)Ջրհոր, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Բիթլիս քաղաքից 20 կմ հյուսիս-արևելք, Գրգուռ լեռան ատառապատ լանջին՝ Վանա լիճը թափվող գետակի ափին։
1909 թվականին ուներ 37 տուն՝ 316 հայ բնակչով։
Բնակչության հիմնական զբաղմունքը անասնապահություն, երկրագործություն և արհեստներն էր։
Ջրհորն ուներ հայկական եկեղեցի և վարժարան։
1895 թվականին թուրքերի կողմից գյուղը ավերվել և կողոպտվել։ Բնակիչների մի մասը սրի է քաշվել։ 1915 թվականի Մեծ եղեռնի ժամանակ տեղահանվել են բոլոր հայերին։ Նրանց մեծ մասին կոտորել են աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարքս (այլ կիրառումներ)

Մարքս, կարող է վերաբերել

Էվելինգ Մարքս, անգլիական և միջազգային բանվորական շարժման գործիչ (1855-1898)։
Ժեննի Մարքս, Կ. Մարքսի կինը, ընկերն ու օգնականը (1814-1881)։
Լաֆարգ Մարքս, ֆրանսիական սոցիալիստական և բանվորական շարժման գործիչ (1845-1911)։
Լոնգե Մարքս, միջազգային սոցիալիստական շարժման գործիչ (1844-1883)։
Կառլ Մարքս, գերմանացի փիլիսոփա, տնտեսագետ, համայնավար, Մարքսիզմի հիմնադիրը (1818-1883)։
Ալեքսանդր Դանիշևսկի

Ալեքսանդր Վլադիմիրովիչ Դանիշևսկի (ռուս.՝ Александр Владимирович Данишевский, փետրվարի 23, 1984(1984-02-23), Սևաստոպոլ, Ուկրաինական ԽՍՀ, ԽՍՀՄ), ռուս ֆուտբոլիստ, հարձակվող։


== Կարիերա ==
Ալեքսանդր Դանիշևսկին իր պրոֆեսիոնալ կարերայի ընթացքում հանդես է եկել «Սպարտակ» (Մոսկվա), «Խիմկի», մոսկովյան «Տորպեդո», «Կուբան», «Ռոստով», Կիևի «Արսենալ», «Սպորտակադեմկլուբ» ակումբներում։
Եղել է «Սպարտակ» ակումբի միակ գոլի հեղինակը ՈՒԵՖԱ Չեմպիոնների լիգայի 2002/03 մրցաշրջանում։ Առաջին խմբային փուլն ակումբի համար ավարտվել է 6 պարտություններով 1:18 ընդհանուր հաշվով։ Դանիշևսկին]] իր առաջին գոլը խփել է «Լիվերպուլ» ակումբի դեմ խաղում հոկտեմբերի 22-ին «Դինամո» մարզադաշտում։
2009 թվականի մարտին վերջին տեղափոխվել է «Անժի» ակումբ՝ կնքելով պայմանագիր մինչև 2009 թվականի վերջը։ 2010 թվականին եղել է «Ժեմչուժինա-Սոչի» ակումբի խաղացող։ 2013 թվականի հուլիսի 31-ին տեղափոխվել է բելառուսական «Բելշինա» ակումբ։ Իր նորամուտը  կատարել է օգոստոսի 3-ին՝ փոխարինման դուրս գալով «Գոմել» ակումբի դեմ խաղի 72-րդ րոպեին, և արդեն 3 րոպե անց աչքի է ընկել գոլով՝ վերջնական հաշիվը դարձնելով 3:1 հօգուտ իր թիմի։ 2014 թվականի մարտից մինչև մայիս խաղացել է Կիրովոգրադի «Զվեզդա» ակումբում։ 2014 թվականի օգոստոսին ընդգրկվել է ՍԿՉՖ ակումբի կազմում, որտեղից հեռացել է դեկտեմբերին։


== Վիճակագրություն ==


== Ձեռքբերումներ ==
Ռուսաստանի չեմպիոն – 2001
Ռուսաստանի առաջնության բրոնզե մրցանակակիր – 2002
Ռուսաստանի Գավաթի դափնեկիր – 2002/03
Ռուսաստանի գավաթի խաղարկության եզրափակչի մասնակից – 2004/05
Ուկրաինայի առաջին լիգայի հաղթող – 2012/13


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջն Ուկրաինայի ֆուտբոլի ֆեդերացիայի կայքում Archived 2019-03-31 at the Wayback Machine.
(3493) Ստեպանով

(3493) Ստեպանով (անգլ.՝ Stepanov), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 3-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,203242 ա. մ., առավելագույնը մոտենում է 2,009 ա. մ. հեռավորության վրա և հեռանում 2,3975 ա. մ.։ Արեգակի շուրջ մեկ ամբողջական պտույտ է կատարում 1194,52 երկրային օրվա ընթացքում, իր ուղեծրով շարժվելով միջինում 0,301378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3493) Ստեպանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիկտոր Անիչեբե

Վիկտոր Չինեդու Անիչեբե (անգլ.՝ Victor Chinedu Anichebe, ապրիլի 23, 1988(1988-04-23), Լագոս, Նիգերիա), նիգերիացի և անգլիացի ֆուտբոլիստ, հանդես է գալիս անգլիական Սանդերլենդում կիսապաշտպանի և հարձակվողի դիրքում։ Անիչեբեն հանդես է եկել նաև Նիգերիայի ֆուտբոլի ազգային հավաքականում։


== Կարիերա ==


=== Ակումբային ===
Վիկտոր Անիչեբեն «Էվերթոնի» սան է։ Լիվերպուլյան ակումբի պահեստային կազմում սկսել է խաղալ 15 տարեկանում, իսկ 2006 թվականի փետրվարի 27-ին նա կատարել է իր դեբյուտը հիմնական կազմում՝ Անգլիայի գավաթի խաղարկության «Չելսիի» դեմ խաղի 89-րդ րոպեին փոխարինելով Սայմոն Դևիսին։ 2006 թվականի ապրիլին, Անիչեբեն ստորագրել է իր առաջին պրոֆեսիոնալ պայմանագիրը «Էվերթոնի» հետ։ 2006 թվականի մայիսի 7-ին ֆուտբոլիստը բացելէ իր գոլերի հաշիվը «իրիսոկների» կազմում, գրավելով «Վեստ Բրոմվիչ Ալբիոնի» դարպասը։ Ըստ 2005/06 մրցաշրջանի արդյունքների նա ճանաչվել է «Էվերթոնի» պահեստային թիմի լավագույն խաղացող։
2006 թվականի դեկտեմբեր 30֊ին Անիչեբեն ձևակերպել է իր կարիերայի առաջին դուբլը (գրավելով  «Նյուքասլ Յունայթեդի» դարպասը)։ Ընդհանուր առմամբ 2006/07 մրցաշրջանում ֆուտբոլիստն «Էվերտոնի» կազմում անցկացրած 23 խաղերի ընթացքում խփել է 4 գոլ։ 2007/08 մրցաշրջանում հարձակվողը կարողացավ խփել միայն 1 գոլ Պրեմիեր լիգայի 27 խաղերում, բայց նա կարողանում է իրեն լավ դրսեվորել ՈՒԵՖԱ-ի գավաթի խաղարկությունում, որտեղ աչքի է ընկնում Խարկովի «Մետալիստի», «Լարիսա», «Նյուրնբերգի» և «Բրան» ակումբների դարպասները գրավելով։ Մրցաշրջանի արդյունքներով նա ճանաչվել է ակումբի լավագույն երիտասարդ խաղացողը մրցաշրջանում։
2009 թվականի փետրվարի 22֊ին Անիչեբեն լուրջ վնասվածք է ստացել բախվելով «Նյուքասլի» կիսապաշտպան Քեվին Նոլանին։ Դրա պատճառով Վիկտորը ստիպված էր բաց թողնել առաջիկա  11 ամիսների խաղերը։ Վիկտոր Անիչեբեի առաջին հանդիպումը ծանր վնասվածքից ապաքինվելուց հետո  տեղի է ունեցել 2010 թվականի հունվարին՝ «Սանդերլենդի» դեմ խաղում։


== Ծանոթագրություններ ==